2018. gada FIFA Pasaules kausa kvalifikācija

2018. gada FIFA Pasaules kausa kvalifikācijas turnīrs noteica to 31 komandu, kas pievienojās Krievijas izlasei finālturnīrā, kas 2018. gadā notiks Krievijā. Kopumā kvalifikācijā piedalījās 210 izlases. Pirmās kvalifikācijas spēles tika aizvadītas . Kvalifikācija noslēdzās .

Kvalificējušās komandas 

Piezīme:

Kvalifikācijas process 

Kvalifikācijā piedalījās visas 6 FIFA konfederācijas:
 Eiropa (UEFA) — kvalificējās 13 komandas un Krievija kā rīkotājvalsts
 Āfrika (CAF) — 5 komandas
 Āzija (AFC) — 4 vai 5 komandas
 Dienvidamerika (CONMEBOL) — 4 vai 5 komandas
 Ziemeļamerika (CONCACAF) — 3 vai 4 komandas
 Okeānija (OFC) — 0 vai 1 komanda

Āzijas un Dienvidamerikas grupas piekto vietu izcīnījušās komandas, kā arī Okeānijas uzvarētāji un Ziemeļamerikas ceturtā labākā komanda izspēlēja starpkonfederāciju play-off spēles.

AFC 

Kvalifikācija noritēja 4 posmos:
 12 pēc reitinga zemākās AFC zonas komandas (35.—46. vieta rangā) izspēlēja savstarpējas izslēgšanas spēles — 6 pāru uzvarētāji kvalificējās otrajam posmam;
 Nākamās 34 komandas (1.—34. vieta rangā) un 6 pirmā posma uzvarētāji izveidoja 8 grupas un aizvadīja divu apļu grupu turnīru ar spēlēm savā un pretinieku laukumā — 8 grupu uzvarētāji un 4 labākie otro vietu ieguvēji kvalificējas nākamajam posmam;
 12 komandas tika sadalītas divās grupās pa 6 komandām un aizvadīja divu apļu grupu turnīru — katras grupas divas labākas komandas kvalificējās finālturnīram, bet grupu trešo vietu ieguvēji turpināja cīņu ceturtajā posmā;
 Abas trešo vietu ieguvušās komandas aizvadīja izslēgšanas spēles savā un pretinieku laukumā, un uzvarētājs kvalificējās starpkontinentu izslēgšanas spēlēm ar CONCACAF zonas 4. vietas ieguvējiem.

CAF 

Kvalifikācija noritēja 3 posmos:
 26 zemākā reitinga komandas (28.—53. vieta rangā) aizvadīja izslēgšanas spēles — 13 pāru uzvarētāji kvalificējās otrajam posmam;
 27 augstākā reitinga komandas (1.—27. vieta rangā) un 13 pirmās kārtas uzvarētāji aizvadīja izslēgšanas spēles — 20 pāru uzvarētāji kvalificējās trešajam posmam;
 20 komandas tika sadalītas 5 grupās un izspēlēja divu apļu grupu turnīru ar spēlēm savā un pretinieku laukumā — katras grupas uzvarētāji kvalificējās finālturnīram.

CONCACAF 

Kvalifikācija noritēja 5 posmos:
 14 zemākā reitinga komandas (22.—35. vieta rangā) izspēlēja savstarpējas izslēgšanas spēles — 7 uzvarētāji kvalificējās otrajam posmam;
 13 komandas (9.—21. vieta rangā) kopā ar 7 pirmā posma uzvarētājiem izspēlēja savstarpējas izslēgšanas spēles — 10 uzvarētāji  kvalificējās trešajam posmam;
 2 komandas (7.—8. vieta rangā) un 10 otrā posma uzvarētāji izspēlēja savstarpējas izslēgšanas spēles — 6 uzvarētāji kvalificējās ceturtajam posmam;
 6 komandas (1.—6. vieta rangā) un 6 trešā posma uzvarētāji izveidoja 3 grupas, un pēc divu apļu grupu turnīra katras grupas pirmo divu vietu ieguvēji kvalificējās piektajam posmam;
 6 labākās komandas no ceturtā posma izveidoja vienu grupu un izspēlēja divu apļu turnīru — trīs labākas komandas kvalificējās finālturnīram, bet ceturtās vietas ieguvēji starpkontinentu izslēgšanas spēlēs sacentās ar Āzijas zonas (AFC) 5. vietas ieguvējiem.

CONMEBOL 

Visas 10 reģiona izlases aizvadīja divu apļu turnīru ar spēlēm savā un pretinieku laukumā. Četras labākās izlases kvalificējās finālturnīram, bet 5. vietas ieguvēji par ceļazīmi uz finālturnīru sacentās starpkonfederāciju izslēgšanas spēlēs ar Okeānija zonas (OFC) uzvarētājiem.

OFC 

Kvalifikācija noritēja trīs posmos:
 4 vājākās reģiona izlases pēc FIFA Pasaules ranga (ASV Samoa, Kuka Salas, Samoa un Tonga) izspēlēja savstarpēju viena apļa turnīru — uzvarētājs kvalificējās otrajam posmam;
 Pārējās 7 komandas un pirmā posma uzvarētāji izveidoja divas grupas pa 4 komandām — katras grupas trīs labākās komandas kvalificējās trešajam posmam;
 6 komandas tika sadalītas divās grupās un izspēlēja divu apļu grupu turnīru ar spēlēm savā un pretinieku laukumā — katras grupas 1. vietas ieguvēji iekļuva posma finālā, kura uzvarētājs kvalificējās starpkonfederāciju izslēgšanas spēlēm ar Dienvidamerikas zonas (CONMEBOL) 5. vietas ieguvējiem.

UEFA 

Kvalifikācija noritēja divās kārtās:
 52 komandas tika izlozētas 9 grupās — 7 grupas pa 6 komandām un 2 pa 5 komandām, līdz ar Kosovas un Gibraltāra uzņemšanu UEFA abas komandas pievienoja grupām, kurās sākotnēji tika ielozēts pa 5 komandām;
 Astoņas labākās otro vietu ieguvējas izveidoja četrus play-off pārus un savstarpējās spēles noskaidroja atlikušās 4 komandas, kas kvalificējās finālturnīram.

Ārējās saites 
 PK kvalifikācija FIFA vietnē 

2018. gada FIFA Pasaules kauss